In nomine domini, amen. Anno incarnationis eiusdem millesimo trecentesimo duodecimo mense junii, ego Johannes Chauance de Curia Arnulphi, homo tailliabilis et explectabilis monasterii Sancti Stephani dyuionensis, notum facio vniuersis quod pro eo quod religiosi viri, abbas et conuentus monasterii predicti tenentur et promiserunt michi ad vitam meam dumtaxat dare et administrare panem et vestem competentes, prout vni conuerso dicti monasterii, ego trado, do, cedo et quicto predictis religiosis pro se et eorum successoribus imperpetuum quandam peciam terre continentem circa tria iornalia sitam in finagio de Sancto Appolinari en carcol iuxta terram relicte Stephaneti le Blanc et est contorium, item quamdam peciam terre continentem circa vnum iornale sitam in finagio de Curia Arnulphi en la rey iuxta terram liberorum Perroneti Leblanc et terram Osannete Poupee, item quandam peciam terre sitam in finagio de Curia Arnulphi en poutot iuxta terram liberorum Perroneti Mariote et terram Perroneti le Corberaudet, item quamdam peciam terre sitam en quarcol iuxta terram liberorum Perrini Richardi, item circa vnam secturam prati in pluribus partibus et locis sitis in praeria de Curia Arnulphi, item quatuor pecias terre quarum tres site sunt in finagio de Curia Arnulphi, prima en Charmois iuxta terram curati de Curia Arnulphi et terram liberorum Martini Corberam, secunda iuxta terram Symonis Corberam et terram liberorum Perrini Boudier, tercia in finagio dou Sauce iuxta terram Marione nurus Liebandi et terram liberorum Monini Pautez et quarta in finagio de Chaigneot supra le Bruel iuxta terram Martini Poinie et terram Symonete Outre Leaul, item tres pecias terre sitas in finagio de Curia Arnulphi, vna en la platere iuxta terram Hugonis Nebert et est contorium, alia ou couternot borgeon iuxta terram Herrieti Barbuot et est contorium, et alia sita est es foillies iuxta terram dicti Herrieti et est contorium aliarum terrarum, item quandam peciam terre sitam in finagio de Curia Arnulphi ou cloux iuxta terram Odete filie quondam magistri Richardi et terram liberorum Perroneti Mariote. De quibus bonis omnibus et singulis predictis me et meos heredes deuestio et dictos religiosos pro se et suis successoribus inuestio corporaliter de eisdem, ea que promitto pro me et meis heredibus per iuramentum meum super sancta Dei euuangelia corporaliter prestitum et sub obligatione omnium bonorum meorum libere pro onere suo dictis religiosis et suis successoribus contra omnes perpetuo garantire et in me littis onus suscipere, causamque deffendere propriis meis sumptibus et expensis si qui calumpniatores apparerent quancito, quociensque et quacunque parte littis super hoc fuero requisitus, ac facere et prestare quicquid in causa euictionis debet fieri et prestari, omnibus exceptionibus iuris et facti renuncio penitus in hoc facto. Et volo me compelli, etc. In quorum testimonium, etc. Actum in presencia Johannis Rateti notarii Dyuionis, Martini Poignie et Jaqueti Villereaul, testium ad hoc vocatorum anno et mense predictis.